****

**9η ΗΜΕΡΙΔΑ ΠΡΟΑΓΩΝΙΣΤΙΚΩΝ ΚΑΤΗΓΟΡΙΩΝ «ΚΑΒΑΛΑ JUNIOR 2018»**

**ΠΡΟΚΗΡΥΞΗ**

**1. ΔΙΟΡΓΑΝΩΣΗ**

Ο Ναυτικός Όμιλος Καβάλας διοργανώνει την 9η Διεθνή Ημερίδα Προαγωνιστικών Κατηγοριών <<**ΚΑΒΑΛΑ JUNIOR 2018**>> σε συνεργασία με την Περιφερειακή Επιτροπή κολύμβησης Ανατολικής Μακεδονίας και Θράκης, τον Δήμο Καβάλας και την ΔΗΜΩΦΕΛΕΙΑ που θα διεξαχθεί στην Καβάλα στις 21-22 Απριλίου 2018.

**2. ΤΟΠΟΣ ΔΙΕΞΑΓΩΓΗΣ**

Οι αγώνες θα διεξαχθούν στο Κλειστό Δημοτικό Κολυμβητήριο Καβάλας 50μ., οκτώ (8) διαδρομών.

**3. ΗΜΕΡΟΜΗΝΙΑ ΔΙΕΞΑΓΩΓΗΣ**

- Α΄αγωνιστική ενότητα - Σάββατο 21/04/2018 , ώρα 10:00π.μ.

- Β΄αγωνιστική ενότητα - Σάββατο 21/04/2017 , ώρα 17:30μ.μ.

- Γ΄αγωνιστική ενότητα - Κυριακή  22/04/2017 , ώρα 09:30π.μ.

**4. ΔΙΚΑΙΩΜΑ ΣΥΜΜΕΤΟΧΗΣ**

Δικαίωμα συμμετοχής έχουν όλοι οι σύλλογοι, που ανήκουν στην δύναμη της Κ.Ο.Ε. με κολυμβητές και κολυμβήτριες προαγωνιστικών κατηγοριών 9,10,11 και 12 ετών,  με την προϋπόθεση κατοχής δελτίου.

Επίσης οι κολυμβητές και κολυμβήτριες 9,10,11 και 12 ετών, γειτονικών χωρών που ανήκουν στις αντίστοιχες ομοσπονδίες.

**5. ΟΡΟΙ ΣΥΜΜΕΤΟΧΗΣ**

* Για τους κολυμβητές/τριες **9 ετών**, κάθε σύλλογος έχει δικαίωμα συμμετοχής με 10 κολυμβητές-τριες σε κάθε αγώνισμα και κάθε κολυμβητής-τρια έχει δικαίωμα συμμετοχής σε 2 ατομικά αγωνίσματα, ένα σε κάθε αγωνιστική ενότητα και στα ομαδικά.
* Για τους κολυμβητές/τριες **10 ετών**, κάθε σύλλογος έχει δικαίωμα συμμετοχής με 8 κολυμβητές-τριες σε κάθε αγώνισμα και κάθε κολυμβητής έχει δικαίωμα να μετέχει συνολικά στους αγώνες σε 2 αγωνίσματα Ατομικά και οσαδήποτε Ομαδικά.
* Για τους κολυμβητές/τριες **11 ετών**, κάθε σύλλογος έχει δικαίωμα συμμετοχής με 6 κολυμβητές-τριες σε κάθε αγώνισμα και ο κάθε κολυμβητής σε 3 Ατομικά αγωνίσματα και οσαδήποτε Ομαδικά. Από τα 3 ατομικά αγωνίσματα, τουλάχιστον το ένα δεν θα είναι αγώνισμα του ελεύθερου στυλ. Κάθε κολυμβητής-τρια δεν δικαιούται να συμμετέχει σε περισσότερα από 2 ατομικά αγωνίσματα την αγωνιστική ενότητα.
* Για τους κολυμβητές/τριες **12 ετών**, κάθε σύλλογος έχει δικαίωμα συμμετοχής με 6 κολυμβητές-τριες σε κάθε αγώνισμα εκτός από τα 800μ. Ελεύθερο όπου κάθε σύλλογος μετέχει με 3 κολυμβητές/τριες και κάθε κολυμβητής/τρια έχει δικαίωμα να μετέχει συνολικά στους αγώνες σε 3 ατομικά αγωνίσματα και σε οσαδήποτε Ομαδικά, με την προϋπόθεση ότι οι συμμετοχές του στα Ατομικά δεν ξεπερνούν τα δύο αγωνίσματα την αγωνιστική ενότητα. Ιδιαίτερα από τα 3 ατομικά αγωνίσματα που δικαιούται να συμμετέχει στην διοργάνωση, μόνο το 1 αγώνισμα μπορεί να είναι αγώνισμα αποστάσεως 50μ.
* Ο διοργανωτής σύλλογος δεν εξαιρείται από τους παραπάνω περιορισμούς, μπορεί όμως να δηλώσει απεριόριστο αριθμό των αθλητών/τριών σε κάθε αγώνισμα.

**6. ΔΗΛΩΣΕΙΣ ΣΥΜΜΕΤΟΧΗΣ**

Για την καλύτερη διεξαγωγή των αγώνων, παρακαλούμε να μας δηλώσετε την πρόθεση συμμετοχής του Συλλόγου σας καθώς και τον πιθανό αριθμό των αθλητών/τριών σας, μέχρι τις 09/04/2018 στο FAX: 2510 222897 ή στο e-mail: info@nokavalas.gr

Οι δηλώσεις συμμετοχής πρέπει να σταλούν το αργότερο μέχρι την Δευτέρα 16 Απριλίου 2018 στην Περιφερειακή Επιτροπή Κολύμβησης Ανατ. Μακεδονίας & Θράκης στο fax: 2510 223434 ή στο e-mail pekoanmath@yahoo.gr

- Στις δηλώσεις πρέπει απαραίτητα να αναγράφεται εκτός από το όνομα και την ηλικία , ο αριθμός μητρώου της Κ.Ο.Ε. ( δεν θα γίνονται δεκτές δηλώσεις χωρίς Δελτίο)

- Πριν και κατά την διάρκεια των αγώνων δεν θα γίνεται δεκτή καμία προσθήκη ή αλλαγή στις δηλώσεις συμμετοχών, παρά μόνο διαγραφές.

- Οι σύλλογοι που θα δηλώσουν συμμετοχή, παρακαλούνται να σημειώσουν στις δηλώσεις τους τα ονόματα του προπονητή/τριας της ομάδας και του εκπροσώπου που θα συνοδεύει την ομάδα, καθώς και τα τηλέφωνα (σταθερό – κινητό ή e-mail) για πιθανές διευκρινήσεις.

- Επίσης, μαζί με τις δηλώσεις συμμετοχής των αθλητών-τριών, οι συμμετέχοντες σύλλογοι, θα πρέπει να καταθέσουν και την απόφαση της Ειδικής Αναγνώρισής τους από την Γ.Γ.Α.

**7. ΚΟΣΤΟΣ ΣΥΜΜΕΤΟΧΗΣ**

Το κόστος συμμετοχής ορίζεται στα 13 ευρώ για κάθε αθλητή/τρια και διαμορφώνεται βάσει των αρχικών δηλώσεων συμμετοχής του κάθε Συλλόγου.

**8. ΕΠΑΘΛΑ**

Οι τρείς νικητές κάθε αγωνίσματος θα βραβευθούν με μετάλλιο και δίπλωμα. Θα απονεμηθεί ειδικό έπαθλο στο πρώτο νικητή του κάθε αγωνίσματος σε κάθε κατηγορία όπως επίσης και κύπελλο σε κάθε νικητή που θα έχει τρεις πρώτες θέσεις .

**9. ΧΡΟΝΟΜΕΤΡΗΣΗ**

Στους αγώνες θα υπάρχει επίσημη Ηλεκτρονική χρονομέτρηση με την βοήθεια της Π.Ε. Κολύμβησης Αν. Μακεδονίας & Θράκης. Οι χρόνοι είναι επίσημοι και θα καταχωρηθούν στη βάση δεδομένων της Κ.Ο.Ε.

**10. ΠΡΟΘΕΡΜΑΝΣΗ**

Η προθέρμανση θα γίνει σε γκρουπ που θα καθορισθούν ανάλογα με τις συμμετοχές των συλλόγων. Οι ώρες έναρξης της προθέρμανσης καθορίζονται ως εξής:

- Στην Α’ αγωνιστική ενότητα - Σάββατο 21/04/2018, ώρα προθέρμανσης 09:00π.μ.

- Στην Β’ αγωνιστική ενότητα - Σάββατο 22/04/2018, ώρα προθέρμανσης 16:00μ.μ.

- Στην Γ’ αγωνιστική ενότητα - Κυριακή 22/04/2018, ώρα προθέρμανσης 08:30π.μ.

**11. ΤΕΛΕΤΗ ΕΝΑΡΞΗΣ**

Η τελετή έναρξης θα γίνει το Σάββατο στις 17:00 μ.μ. και θα περιλαμβάνει παρέλαση, στην οποία θα συμμετέχει η κάθε ομάδα με έξι (6) αθλητές.

**12. ΠΛΗΡΟΦΟΡΙΕΣ**

Πληροφορίες θα δίνονται στα γραφεία του Ν.Ο.ΚΑΒΑΛΑΣ από την Γραμματεία του Ομίλου μας στο τηλ. 2510 222897, Δευτέρα έως Παρασκευή  18:00μ.μ. - 20:00μ.μ., από τον προπονητή της αγωνιστικής  κ. Στέργιο Συλαίο τηλ. 6974 711102, και τον έφορο κολύμβησης κ. Ζαφείρη Μπαξεβανίδη τηλ. 6976 974492 .

**ΠΡΟΓΡΑΜΜΑ ΑΓΩΝΩΝ «ΚΑΒΑΛΑ JUNIOR 2018»**

**Α' ΑΓΩΝΙΣΤΙΚΗ ΣΑΒΒΑΤΟ 21/04/2018 (ΩΡΑ ΕΝΑΡΞΗΣ 10:00 π.μ.)**

|  |  |
| --- | --- |
| **1.** | 50μ. Πεταλούδα Κορίτσια 9,10,11,12 ετών |
| **2.** | 50μ. Πεταλούδα Αγόρια 9,10,11,12 ετών |
| **3.** | 50μ. Ύπτιο Κορίτσια 9,10,11,12 ετών |
| **4.** | 50μ. Ύπτιο Αγόρια 9,10,11,12 ετών |
| **5.** | 200μ. Ελεύθερο Κορίτσια 10,11,12, ετών |
| **6.** | 200μ. Ελεύθερο Αγόρια 10,11,12 ετών |
| **7.** | 100μ. Πρόσθιο Κορίτσια 10,11,12 ετών |
| **8.** | 100μ. Πρόσθιο Αγόρια 10,11,12 ετών |
| **9.** | 400μ. Μ. Ατ. Κορίτσια 12 ετών |
| **10.** | 400μ. Μ. Ατ. Αγόρια 12 ετών |
| **11.** | 4x50μ. Μ.Ο. Κορίτσια 9, 10, ετών |
| **12.** | 4x50μ. Μ.Ο. Αγόρια 9, 10, ετών |
| **13.** | 4Χ200μ. Ελεύθερο Κορίτσια 12 ετών |
| **14.** | 4Χ200μ. Ελεύθερο Αγόρια 12 ετών  |

**Β' ΑΓΩΝΙΣΤΙΚΗ ΣΑΒΒΑΤΟ 21/04/2018 (ΩΡΑ ΕΝΑΡΞΗΣ 17:30 μ.μ)**

|  |  |
| --- | --- |
| **1.** | 50μ. Ελεύθερο Αγόρια 9, 10,11,12 ετών |
| **2.** | 50μ. Ελεύθερο Κορίτσια 9, 10,11,12 ετών |
| **3.** | 100μ. Ύπτιο Αγόρια 10,11,12 ετών |
| **4.** | 100μ. Ύπτιο Κορίτσια 10,11,12,ετών  |
| **5.** | 100μ. Πεταλούδα Αγόρια 11,12 ετών |
| **6.** | 100μ. Πεταλούδα Κορίτσια 11,12 ετών |
| **7.** | 200μ. Πρόσθιο Αγόρια 11,12 ετών |
| **8.** | 200μ. Πρόσθιο Κορίτσια 11,12 ετών |
| **9.** | 400μ. Ελεύθερο Αγόρια 11,12 ετών |
| **10.** | 400μ. Ελεύθερο Κορίτσια 11,12 ετών |
| **11.** | 4Χ50μ. Ελεύθερο Αγόρια 9,10 ετών |
| **12.** | 4Χ50μ. Ελεύθερο Κορίτσια 9,10 ετών |
| **13.** | 4Χ100μ. Ελεύθερο Αγόρια 11.12 ετών |
| **14.** | 4Χ100μ. Ελεύθερο Κορίτσια 11,12 ετών |

**Γ' ΑΓΩΝΙΣΤΙΚΗ ΚΥΡΙΑΚΗ 22/04/2018 (ΩΡΑ ΕΝΑΡΞΗΣ 09:30 π.μ.)**

|  |  |
| --- | --- |
| **1.** | 50μ. Πρόσθιο Κορίτσια 9, 10, 11,12 ετών |
| **2.** | 50μ. Πρόσθιο Αγόρια 9, 10, 11, 12 ετών |
| **3.** | 100μ. Ελεύθερο Κορίτσια 9, 10, 11, 12 ετών |
| **4.** | 100μ. Ελεύθερο Αγόρια 9, 10, 11, 12 ετών |
| **5.** | 200μ. Ύπτιο Κορίτσια 11, 12 ετών |
| **6.** | 200μ. Ύπτιο Αγόρια 11, 12 ετών |
| **7.** | 200μ. Μ. Ατ. Κορίτσια 10,11,12 ετών |
| **8.** | 200μ. Μ. Ατ. Αγόρια 10,11,12 ετών |
| **9.** | 800μ. Ελεύθερο Κορίτσια 12 ετών |
| **10.** | 800μ. Ελεύθερο Αγόρια 12 ετών |
| **11.** | 4x100μ. Μ.Ο. Κορίτσια 11,12 ετών |
| **12.** | 4x100μ. Μ.Ο. Αγόρια 11,12 ετών |

**ΠΡΟΤΕΙΝΟΜΕΝΑ ΞΕΝΟΔΟΧΕΙΑ**

LYCY  τηλ. 2510600060 φαξ 2510 600080

ΩΚΕΑΝΙΣ  τηλ. 2510221981-5 φαξ 2510 225270

ΝΕΦΕΛΗ  τηλ. 2510227441-4 φαξ 2510 227440

ESPERIA  τηλ. 2510220621-5 φαξ 2510 220621

PHILOXENIA τηλ. 2510240070 φαξ 2510 245368

EGNATIA τηλ. 2510600250 φαξ 2510 245396

GALAXY AIR HOTEL τηλ. 2510224812

Με εκτίμηση

**ΝΑΥΤΙΚΟΣ ΟΜΙΛΟΣ ΚΑΒΑΛΑΣ**